Burdur mutasarrıfı Halil gayet-i şehr-i atiden bakiyye üç ay ve muvakkitleri Derviş el-Hac Mehmed on sekiz ay ve es-Seyyid Musa altı ay ve Feyzullah müddet-i örfiyye zamanların ba'de't-tasarruf ref' ve yeri ahara sirayet etmemek üzere ancak kendü hakkında salise rütbesi i'tibariyle İskilip kazasından on iki ay hakiki infisali olan sezavar-ı inayet-i şehriyari ve şayeste-i re'fet-i tacdari mevlana Mustafa el-İstanbüli da'ilerine yevmi üç yüz akçe ile ba-saniye tevcih olunub ba'de hulül-i vaktihi ancak sekiz ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.